Alexander Van der Bellen
Aleksander „Zaša” Fan der Belen (, IPA: ; Beč, 18. januar 1944) austrijski je političar i ekonomista koji je 4. decembra 2016. godine postao novoizabrani predsednik Austrije. Mandat će početi da obavlja 26. januara 2017. godine, kao 12. predsednik.

Fan der Belen je profesor emeritus ekonomije na Univerzitetu u Beču. Trenutno je član Austrijske zelene partije (). Od 1994. do 2012. godine bio je član Nacionalnog saveta Austrije, a od 1997. do 2008. godine predsedavajući parlamentarnog kluba i federalni portparol svoje partije. Na Predsedničkim izborima u Austriji 2016. se kandidovao kao nominalno nezavisni kandidat kog podržava Zelena partija; završio je drugi od šest kandidata u prvom krugu, a u drugom krugu je sa 50,3 % glasova osvojio izbore pobedivši protivkandidata Norberta Hofera iz Slobodarske partije Austrije koji je dobio 49,7 % glasova. Kada je 1. jula 2016. godine trebalo da položi zakletvu i postane predsednik, Ustavni sud Austrije je poništio rezultate drugog kruga izbora zbog toga što su glasovi odsutnih bili neregularno i prerano brojani, pa su izbori morali da se održe ponovo. Na reizborima održanim 4. decembra 2016. godine je dobio oko 53 % glasova i pobedio.

Fan der Belen podržava zelenu i socijalnu liberalističku politiku, a sebe opisuje kao liberala. Kako je napisao u svojoj knjizi iz 2015. godine, on podržava Evropsku uniju i zagovara evropski federalizam. Nakon preuzimanja dužnosti postaće drugi ’zeleni’ predsednik jedne države iz EU (prvi je bio Rajmonds Vejonis izabran za predsednika Letonije godine 2015) i prvi predsednik izabran direktno glasanjem naroda.

Maja 2004. godine, Aleksander Fan der Belen je dobio zlatni Orden za zasluge Republike Austrije sa zvezdom, priznanje za ogroman doprinos Austrijskoj Republici.

Reference

Spoljašnje veze 

 
 

Austrijski političari
Austrijski ekonomisti
Predsjednici Austrije